
_START_ARTICLE_
Christian Ludvig Leopold von Schmettau
_START_PARAGRAPH_
Christian Ludvig Leopold rigsgreve von Schmettau (10. februar 1806 i Altona – 5. december 1878 i København) var en dansk godsejer._NEWLINE_Han var søn af Gottfried Wilhelm Christian von Schmettau, blev 1826 student fra Sorø Akademi og 1831 cand.jur. og kammerjunker, blev 1838 kancellist i Danske Kancelli og fik 1842 afsked fra statstjenesten._NEWLINE_Schmettau købte 1842 Stensgård, Sandby Sogn, blev 1847 hofjægermester og var desuden fra 1876 forpagter af Gunderup, Herfølge Sogn._NEWLINE_Han blev gift 2. juni 1860 i Kastelskirken med Gertrude Louise Christiane Franzisca Hage (24. november 1823 i Ørsted, Ramsø Herred - 31. maj 1907 i København), datter af premierløjtnant, senere regimentskvartermester, overkrigskommissær Johannes Philip Hage og Christiane Caroline Erica født Sundt.